"Уажәы сара 18 шықәса сырҭоуп. Ажәбатәи акласс нахыс ашкол аансыжьит. Аҟәатәи актәи абжьаратә школ аҿы аҵара сҵон. Уажәы Ҭемраз Гьергьедаа иҿы сҽазыҟасҵоит. Жәамз ҵуеит таитәи абокс сҽазыҟасҵоижьҭеи. Уаанӡа акарате салан. Краснодар имҩаԥысуаз краснодартәи атәылаҿацә Ахраҿа агаразы аицлабрақәа са сзы аԥсны анҭыҵтәи ахԥатәи аиқәԥара акәын, уа еиԥыларак ауп исымаз. Уаанӡа Анапеи Лазаревски сықәгылахьан. Сыԥсҭазаара зегьы аспорт иадысҳәалар сҭахуп, уажәазы Урыстәыла сачемпионхарц сҭахуп, аха уи азы еиҳагьы сҽазыҟасҵалароуп, аиааирақәа рацәаны изгароуп". – ҳәа азгәеиҭеит Лакашьиа.
Ҳтәыла анҭыҵ аиԥыларақәа рҿы Аԥсны ахьӡала ақәгылара азин сымоуп, азгәеиҭеит Лакашьиа аиҿцәажәараҿы.
Инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит:
Аԥснытәи атаибоксиорцәа араӡны медалқәа ҩбеи аџьаз медали ргеит